(1888) Ende alle dese vorseide dinghen ende elke sonderlinghen , waren ghedaen wettelike ende al wettelike , also mense sculdech was te doene , bi maninghen van mi bailliu vorseit , ende bi wijsdomme ende wetteliken vonessen van ons aloyhiers boven ghenoemt , na de wet , coustume ende usaige van den vrien eyghinen goede in Denterghem .Ende omme dat al dese vorseide dinghe ende elke sonderlinghe sullen bliven goed , vast ende ghestade tallen daghen , so ebben wij bailliu ende aloyhiers vorseit , ter beden ende ten neerensten versouke van partien , onse seghele ghehanghen an desen jeghenwordeghen tsaertre , in kennessen der wareden .Dit was ghedaen int jaer ons Heeren als men screef dusentech drie hondert achte ende viertech , smaendaghes na sente Laureins dach .